open-index/open-wikipedia-markdown huggingface dataset:
Αντρέα Σολάρι

right|thumb|200px|''Η γυναίκα που παίζει λαούτο''
Ο **Αντρέα Σολάρι** (*Andrea Solari*, περ. 1470 - 1524)    ή Αντρέα ντελ Γκόμπο (*Andrea del Gobbo*) ή Ντελ Γκόμπο (*Del Gobbo*) ή Αντρέα Γκόμπο (*Andrea Gobbo*) ή **Ιλ γκόμπο** (il gobbo, ιταλικά: καμπούρης) ή Αντρέα Μιλανέζε (*Andrea Milanese*) ή Αντρέα Σολάριο (*Andrea Solario*)     (15ος - 16ος αιώνας) ήταν Ιταλός ζωγράφος της εποχής της Αναγέννησης. Στο Μιλάνο, υπάρχει δρόμος, ο οποίος φέρει το όνομά του.
## Βιογραφία

Η ημερομηνία γεννήσεώς του δεν έχει ακόμη εξακριβωθεί, αλλά ο τόπος ήταν, πιθανώς, το Μιλάνο.     Άλλες πηγές τόν θέλουν να έχει γεννηθεί το 1458, άλλες γύρω στο 1460, άλλες το 1465     και άλλες γύρω στο 1470. Καταγόταν από το Μιλάνο. Ο Σολάρι πήρε τα πρώτα του μαθήματα ζωγραφικής από τον αδελφό του, Κριστόφορο, ο οποίος ήταν γλύπτης και αρχιτέκτονας και είχε εργαστεί στον Καθεδρικό Ναό του Μιλάνου και στην Τσερτόζα της Παβίας. Αργότερα, φοίτησε στη Σχολή Καλών Τεχνών του Μιλάνου. Μεταξύ 1492 και 1495, μετέβη στη Βενετία με τον αδελφό του. Εκεί, επηρεάσθηκε σε μεγάλο βαθμό από τον Αντονέλλο ντα Μεσσίνα, κάτι που φαίνεται και στην προσωπογραφία του. Το παλαιότερο έργο του, που έχει διασωθεί είναι *Η Παρθένος με το βρέφος και τους αγίους Ιωσήφ και Ιερώνυμο*. Ο πίνακας αυτός δώθηκε στον Άγιο Πέτρο του Μουράνο. Ο τρόπος με τον οποίο σχεδίασε το πρόσωπο της Παρθένου είναι καθαρά επηρεασμένος από τον Λεονάρντο ντα Βίντσι, κάτι που αποδεικνύει πως, ο Σολάρι υπήρξε ένθερμος υποστηρικτής του Ιταλού πανεπιστήμονα. Επίσης, σε έναν από τους γνωστότερους πίνακές του, *Η Παρθένος με το πράσινο μαξιλάρι* (1507-1510) φαίνεται και πάλι η επιρροή του ντα Βίντσι, αλλά οι συνδυασμοί των χρωμάτων φανερώνουν το προσωπικό στυλ του καλλιτέχνη.

Το 1507, πήγε στη Γαλλία και, πιο συγκεκριμένα, στη Νορμανδία, μετά από πρόσκληση του καρδιναλίου Γεωργίου Α' ντ' Αμπουάζ, για την διακόσμηση του ναού της Γκεϊγόν, στον οποίο διέμεναν οι αρχιεπίσκοποι της Ρουέν. Παρέμεινε εκεί, τουλάχιστον μέχρι τον Σεπτέμβριο του 1509, στις υπηρεσίες του καρδιναλίου. Κατά πάσα πιθανότητα, την ίδια χρονιά, πήγε στη Φλάνδρα, όπου επηρεάστηκε για τη δημιουργία των πινάκων του *Φυγή στην Αίγυπτο*, *Η γυναίκα που παίζει λαούτο* και *Προσωπογραφία του [[καγκελάριος|καγκελαρίου]] [[Τζοβάννι Μορόνε|Μορόνε]]*. Αποχωρώντας από τη Φλάνδρα, επέστρεψε στο Μιλάνο. Εκεί, συνεργάσθηκε με τον ανηψιό του Γεωργίου, τον, επίσης καρδινάλιο και κυβερνήτη του δουκάτου του Μιλάνου, Κάρολο ντ' Αμπουάζ, όπως και με πολλούς υψηλά ιστάμενους πολιτικούς και κληρικούς. Πέθανε στις αρχές του 16ου αιώνα, είτε το 1515 (σε αυτό το έτος χρονολογείται το τελευταίο του έργο) είτε το 1524,      είτε το 1527. Ο τόπος θανάτου του ήταν η Παβία ή το Μιλάνο.    

## Παραπομπές



Κατηγορία:Ιταλοί ζωγράφοι του 15ου αιώνα
Κατηγορία:Ζωγράφοι της Αναγέννησης
Κατηγορία:Λομβαρδοί
TNA Against All Odds

Το **Against All Odds** είναι μια ετήσια διοργάνωση Πληρωμής ανά προβολή, της εταιρία πάλης, Total Nonstop Action Wrestling. Το πρώτο Against All Odds έγινε τον Φεβρουάριο του 2005 και συνεχίζεται μέχρι σήμερα κάθε Φεβρουάριο.

## Ιστορία
Η πρώτη διοργάνωση πραγματοποιήθηκε στις 13 Φεβρουαρίου 2005. Σε κάθε τέτοια διοργάνωση περιέχονται διάφοροι παλαιστικοί αγώνες, τις περισσότερες φορές με έπαθλο κάποιο πρωτάθλημα.

## Όλες οι διοργανώσεις

## Πηγές
* Against All Odds 2012
* Against All Odds 2011
* Against All Odds 2010
* Against All Odds 2009
* Against All Odds 2008

## Εξωτερικοί Σύνδεσμοι
* Η επίσημη ιστοσελίδα του TNA Wrestling

Κατηγορία:Επαγγελματική Πάλη
Λεβάντια Τάλιν

Η **ΦΚ Λεβάντια Τάλιν** (εσθονικά: *Tallinna Football Club Levadia*) είναι ένας ποδοσφαιρικός σύλλογος με έδρα το Τάλιν της Εσθονίας. Ο σύλλογος ιδρύθηκε το 1998, με την ονομασία **ΦΚ Λεβάντια Μααρντού** (FC Levadia Maardu). Η Λεβάντια Τάλιν σήμερα παίζει στην Μέιστριλιιγκα (Meistriliiga), το υψηλότερο επίπεδο ποδοσφαίρου της Εσθονίας. Από το 2000, έδρα της Λεβάντια είναι το Στάδιο Καντριόργκ.

## Τίτλοι
* Πρωτάθλημα Εσθονίας (11): 1999, 2000, 2004, 2006, 2007, 2008, 2009, 2013, 2014, 2021, 2024
* Κύπελλο Εσθονίας (9): 1998-99, 1999-00, 2003-04, 2004-05, 2006-07, 2009-10, 2011-12, 2013-14, 2023-24
* Σούπερ Καπ (8): 1999, 2000, 2001, 2010, 2013, 2015, 2018, 2025

## Πορεία στην Ευρώπη
### Συνοπτικά

## Παραπομπές


## Εξωτερικοί σύνδεσμοι
* 


Κατηγορία:Ποδοσφαιρικές ομάδες Εσθονίας
Κατηγορία:Ιδρύσεις αθλητικών συλλόγων το 1998
Κατηγορία:Ιδρύσεις ποδοσφαιρικών ομάδων το 1998
Κατηγορία:Τάλιν
Pitbull

Η λέξη pit bull μπορεί να αφορά 

* τη ράτσα σκύλου Πιτ Μπουλ ή
* τον ράπερ Pitbull (ράπερ)
Κόθος

Στην ελληνική μυθολογία ο **Κόθος** ήταν ήρωας της Ιωνίας, γιος του Ξούθου και αδελφός του Αίκλου.

Οι Ίωνες έλαβαν κάποτε ένα χρησμό που έλεγε ότι θα κατακτούσαν την Εύβοια αν κατόρθωναν να αγοράσουν έστω και ένα μικρό «κομμάτι ευβοϊκής γης». Τότε ο Κόθος και ο αδελφός του Αίκλος ταξίδεψαν στην Εύβοια, όπου παρουσιάσθηκαν σαν μικροπωλητές. Με τον τρόπο αυτό κατάφεραν να αγοράσουν από κάτι μικρά παιδιά λίγο χώμα και πέτρες της Εύβοιας, δίνοντάς τους σε αντάλλαγμα παιδικά παιχνίδια. Μετά από αυτό, οι Ίωνες έκαναν επιδρομή και κατέλαβαν την Εύβοια, που μέχρι τότε την κατείχαν οι Αιολείς.

Κατηγορία:Ήρωες της ελληνικής μυθολογίας
Go to Church

Το "**Go to Church**" είναι το δεύτερο επίσημο σινγκλ από το άλμπουμ *Laugh Now, Cry Later* του Ice Cube. Το τραγούδι διαθέτει τους Snoop Dogg και Lil Jon. Το τραγούδι έχει επίσης παραχθεί από τον Lil Jon και ένα βίντεο κλιπ κυκλοφόρησε για το τραγούδι. Στην επεξεργασμένη έκδοση, αντί για "mothafucka," ο Ice Cube λέει "mothamotha".

## Βίντεο κλιπ
Το βίντεο κλιπ διαθέτει τον Lil Jon να παίζει ένα ηλεκτρονικό όργανο και τον Ice Cube και τον Snoop Dogg να οδηγούν χαμηλά ποδήλατα. Σκηνοθετήθηκε από τον Marcus Raboy. Μερικοί από τους στίχους του ρεφρέν, για παράδειγμα, "mothafucka", διαγράφηκαν εντελώς. Οι Don "Magic" Juan, The Clipse, Bubba Sparxxx, WC, Ying Yang Twins, DJ Crazy Toones, και Katt Williams έκαναν σύντομες εμφανίσεις.
Το βίντεο κλιπ έκανε πρεμιέρα πρώτα στο Making the Video μία εβδομάδα μετά την κυκλοφορία του CD.

## Chart θέσεις

## Παραπομπές


## Εξωτερικοί σύνδεσμοι
* Guitar Tabs

Κατηγορία:Τραγούδια γραμμένα από τον Lil Jon
Κατηγορία:Singles του 2006
Κατηγορία:Τραγούδια του 2006
Μίκι Ρουρκ

Ο **Φίλιπ Άντρε "Μίκι" Ρουρκ Τζ.** (αγγλ.:*Philip Andre Rourke Jr.*, 16 Σεπτεμβρίου 1952) είναι Αμερικανός ηθοποιός, σεναριογράφος, και πρώην μποξέρ, που έχει πρωταγωνιστήσει κυρίως σε ταινίες δράσης, δραματικές, θρίλερ, αλλά και σε ερωτικές ή αισθησιακές ταινίες.

Κατά η διάρκεια της δεκαετίας του 1980, ο Ρουρκ πρωταγωνίστησε στις ταινίες *Diner*, *[[Η χρονιά του δράκου (ταινία)|Η χρονιά του δράκου]]*, *[[Ο αταίριαστος]]*, και το ερωτικό δράμα *[[9 ½ εβδομάδες]]*, και έλαβε θετικές κριτικές για τη δουλειά του στις ταινίες *[[Barfly]]* και *[[Δαιμονισμένος άγγελος]]*. Το 1991, ο Ρουρκ, που είχε ασχοληθεί ερασιτεχνικά με το μποξ στα νιάτα του, άφησε την ηθοποιία και έγινε επαγγελματίας μποξέρ για μια περίοδο. Αργότερα είχε δεύτερους ρόλους σε αρκετές ταινίες.

Το 2005, ο Ρουρκ έκανε την επιστροφή του στους κύκλους του Χόλυγουντ με έναν πρωταγωνιστικό ρόλο στην ταινία *[[Αμαρτωλή Πόλη (ταινία)|Sin City]]*, για τον οποίο κέρδισε βραβεία από την Ένωση Κριτικών Κινηματογράφου του Σικάγου, το Ιρλανδικό Βραβείο Τηλεόρασης και ΚΙνηματογράφου και το Βραβείο Ένωσης Διαδικτυακών Κριτικών Κινηματογράφου. Στην ταινία του 2008 *[[Ο παλαιστής (2008)|Ο παλαιστής]]*, ο Ρουρκ ερμήνευσε το ρόλο ενός ξεπεσμένου παλαιστή, και για το ρόλο αυτό έλαβε το 2009 τη Χρυσή Σφαίρα, ένα βραβείο BAFTA, και μια υποψηφιότητα για Βραβείο Όσκαρ.

Το 2010, εμφανίστηκε στο *[[Iron Man 2]]* και στο *[[Οι Αναλώσιμοι|Οι αναλώσιμοι]]*.

## Φιλμογραφία

## Αναφορές


## Εξωτερικοί σύνδεσμοι
* 
* 
* 
* Dialogus.net
*

Κατηγορία:Αμερικανοί ηθοποιοί κινηματογράφου
Κατηγορία:Βραβευμένοι με BAFTA Α' Ανδρικού Ρόλου
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Δράμα)
Ντεμετριούς Στεφανοπολί ντε Κομνέν

Ο **Δήμος Στεφανόπολι** (γαλλικά: *Démétrius Stephanopoli de Comnène*, Παόμια, σήμερα Καργκέζε, Κορσική, 12 Νοεμβρίου 1749 - Παρίσι, 8 Αυγούστου 1821) ήταν Γάλλος αριστοκράτης ελληνικής καταγωγής, αξιωματικός, βοτανολόγος και συγγραφέας, απεσταλμένος του Ναπολέοντα στην Ελλάδα.

## Βιογραφία
[thumb|300px|right|Το Μαραθονήσι, άποψη του χωριού και των ερειπίων του [Γύθειο|Γυθείου, χαλκογραφία του Δήμου Στεφανόπολι από το βιβλίο *Voyage de Dimo et Nicolo Stephanopoli en Grèce...*, Παρίσι 1800]]
Ο Δήμος Στεφανόπολι γεννήθηκε το 1749 στο ελληνικό χωριό Παόμια, το σημερινό Καργκέζε στο νησί της Κορσικής. Το χωριό ιδρύθηκε στα τέλη του 17ου αιώνα από πρόσφυγες Μανιάτες, που υπό την ηγεσία του Πρωτόγερου Στεφανόπουλου και με την ενθάρρυνση της Δημοκρατίας της Γένοβας, εγκαταστάθηκαν στην Καλαβρία και στη συνέχεια στην Κορσική.

Ο Δημήτριος ήταν ο γιος του Κωνσταντίνου Στεφανόπολι (†1779), του κληρονομικού ηγέτη της ελληνικής αποικίας στην Κορσική, καθώς επίσης και αδελφός της Πανώριας Κομνηνής, και θείος της Laure Junot d'Abrantès.

Το 1779 έλαβε το βαθμό του λοχαγού του ιππικού.

Ο Δημήτριος ισχυριζόταν ότι ήταν απόγονος δέκατης τρίτης γενεάς του τελευταίου αυτοκράτορα της Τραπεζούντας, του Δαυίδ της Τραπεζούντας.

Ο Στεφανόπολι αναγνωρίστηκε ως απόγονος και διάδοχος του αυτοκράτορα Δαυίδ Κομνηνού το 1782 από τον βασιλιά Λουδοβίκο ΙΣΤ΄, κάτι που του επέτρεψε να προσθέσει το όνομα των Κομνηνών στο επώνυμό του. Μετά την Γαλλική Επανάσταση ο Ναπολέων «έξυπνα και κυνικά κερδοσκοπούσε με τις εθνικές φιλοδοξίες του ελληνικού λαού», μυστικοί απεσταλμένοι του πλημμύρισαν την Ελλάδα, ειδικά στο πλαίσιο της προετοιμασίας για πόλεμο με την Τουρκία και την αιγυπτιακή εκστρατεία.
[thumb|200px|right|Άποψη του λόφου Απλουνόρι των [Κύθηρα|Κυθήρων, χαλκογραφία του Δήμου Στεφανόπολι από το βιβλίο "Voyage de Dimo et Nicolo Stephanopoli en Grece...", Παρίσι 1800]]
Ο Ναπολέων έστειλε τους συμπατριώτες του Στεφανόπολι, Δημήτριο και τον αδελφό του Νικόλαο, στη Μάνη το 1797, για να προετοιμάσουν μια εξέγερση εναντίον των Τούρκων. Οι Στεφανόπολι επέδωσαν  στον ηγεμόνα της Μάνης Τζανέτο Γρηγοράκη επιστολή του Βοναπάρτη σχετικά με την αξιοποίηση των ακτών της Μάνης από τον γαλλικό στόλο. 

Στις 19 Μαΐου του 1798 ο γαλλικός στόλος απέπλευσε από την Τουλόν και την 1η Ιουλίου 1798, ο Ναπολέων αποβιβάστηκε στην Αίγυπτο. Μετά την αιγυπτιακή εκστρατεία ο Στεφανόπολι επέστρεψε στη Γαλλία, όπου το 1800 εξέδωσε το βιβλίο με την ονομασία *Ταξίδι στην Ελλάδα* (*Voyage en Grèce*). Μετά την αποκατάσταση της μοναρχίας ο Στεφανόπολι έλαβε από τον Λουδοβίκο ΙΗ' τον βαθμό του ταξιάρχου. Πέθανε στο Παρίσι στις 8 Αυγούστου 1821.

### Εργασίες
* Démétrius Stephanopoli de Comnène, *Notes archéologiques*, Ajaccio, 1841
* Démétrius Stephanopoli de Comnène, *Précis d'histoire de la maison de Comnène*, Paris

### Βιβλιογραφία
* 
* Prince Georges Comnène, *Sur la Grèce*, Imprimerie de Firmin Didot Frères, Paris, octobre 1831 (Lire en ligne)

### Εξωτερικές αναφορές
* Hervé Rousseau, *La duchesse d'Abrantès, Nepoléon et les Comnène* sur Info-Grèce

## Αναφορές


Στεφανόπολι Δήμος
Άγγελος Αγγελή

Ο **Άγγελος Αγγελή**, γεννημένος το 1952 στην Κύπρο, είναι θεατρικός σκηνογράφος και ενδυματολόγος.

Είναι απόφοιτος της Ακαδημίας Καλών Τεχνών της Φλωρεντίας (*Academia di Belle Arti di Firenze*), καθώς και της σχολής σκηνογραφίας της Σκάλας του Μιλάνου (*Teatro Alla Scala di Milano - Centro di Formazione Professionale per Giovani Scenografi*) με υποτροφία από το ιταλικό κράτος.

Έχει συνεργαστεί σε παραγωγές όπερας και μπαλέτου με σημαντικούς σκηνοθέτες και σκηνογράφους όπως οι Ρονκόνι, Τζεφιρέλι και Νταμιάνι.

Σχεδίασε για τον Τζιάνι Βερσάτσε τα κοστούμια του μπαλέτου *«Διόνυσος»* του Μωρίς Μπεζάρτ στη Σκάλα του Μιλάνου. Έχει σκηνογραφήσει παραστάσεις για το θέατρο, την όπερα και τον κινηματογράφο με εξειδίκευση στο αρχαίο δράμα, κυρίως στο Φεστιβάλ Επιδαύρου. Έχει σκηνογραφήσει για το Εθνικό Θέατρο, το ΚΘΒΕ, την Εθνική Λυρική Σκηνή, το Μέγαρο Μουσικής Αθηνών, το Θέατρο Badminton, τον ΘΟΚ, καθώς και διάφορα ΔΗ.ΠΕ.ΘΕ. Συνεργάστηκε με σημαντικούς σκηνοθέτες όπως τους: Κακογιάννη, Γαβριηλίδη, Χρονόπουλο, Χαραλάμπους, Λιβαθινό, Καρακατσάνη κ.ά.

Σχεδίασε σημαντικές θεματικές εκθέσεις με ιστορικό, πολιτικό και εκπαιδευτικό χαρακτήρα, όπως το εσωτερικό του περιπτέρου της Κύπρου στην EXPO 92' στη Σεβίλλη. Έχει συμμετάσχει στην Quatrienale Σκηνογραφίας στην Πράγα το 1991 και το 2011. Συνεργάστηκε σε μουσικές παραγωγές όπως ο *«Καραγκιόζης»* με τον Σταμάτη Κραουνάκη και σκηνοθέτησε το έργο *«Θάλασσα»*  με τους Tiger Lillies.  Επίσης το *«1000 + 1 πόλεις»* με την Νένα Βενετσάνου. Το 2012 ανέλαβε τη σκηνοθεσία και την καλλιτεχνική διεύθυνση της τελετής ανάληψης της Προεδρίας του Ευρωπαϊκού Συμβουλίου από την Κύπρο με το έργο *«Αφροδίτη»*.

Κατηγορία:Κύπριοι
Κατηγορία:Σκηνογράφοι
Κατηγορία:Ενδυματολόγοι
TNA Sacrifice

To **Sacrifice** είναι μια ετήσια διοργάνωση Πληρωμής ανά προβολή, της εταιρία πάλης, Total Nonstop Action Wrestling. Το πρώτο Sacrifice έγινε τον Αύγουστο του 2005 και συνεχίζεται μέχρι σήμερα κάθε Μάιο.

## Ιστορία
Η πρώτη διοργάνωση έγινε στις 14 Αυγούστου 2005, όπου και πραγματοποιήθηκε ο τελικός γύρος ενός τουρνουά. Επίσης, το 2006 και το 2008 υπήρξε πάλι τελικός τουρνουά. Σε κάθε τέτοια διοργάνωση περιέχονται διάφοροι παλαιστικοί αγώνες, τις περισσότερες φορές με έπαθλο κάποιο πρωτάθλημα.

## Πηγές
*Sacrifice 2012
*Sacrifice 2011
*Sacrifice 2010
*Sacrifice 2009
*Sacrifice 2008

## Εξωτερικοί Σύνδεσμοι
*Η επίσημη ιστοσελίδα του TNA Wrestling

Κατηγορία:Επαγγελματική Πάλη
Θερινοί Ολυμπιακοί Αγώνες 1916

thumb|right|Η παρέλαση για τα εγκαίνια του σταδίου στις 8 Ιουνίου 1913.
Οι **Θερινοί Ολυμπιακοί Αγώνες του 1916**, γνωστοί και ως **Αγώνες της 6ης Ολυμπιάδας**, ήταν μία διεθνής αθλητική διοργάνωση προγραμματισμένη να διεξαχθεί στο Βερολίνο της Γερμανίας, η οποία ματαιώθηκε λόγω του ξεσπάσματος του Α' Παγκοσμίου Πολέμου. Ήταν η πρώτη, χρονολογικά, Ολυμπιάδα που ακυρώθηκε λόγω πολεμικών γεγονότων.

## Διαδικασία επιλογής
Η διαδικασία επιλογής της διοργανώτριας χώρας περιελάμβανε έξι υποψηφιότητες και νικήτρια αναδείχτηκε η πόλη του Βερολίνου μπροστά από την Αλεξάνδρεια, το Άμστερνταμ, τις Βρυξέλλες, τη Βουδαπέστη και το Κλίβελαντ. Η επιλογή πραγματοποιήθηκε στην 14η Σύνοδο της ΔΟΕ που διοργανώθηκε στη Στοκχόλμη στις 4 Ιουλίου 1912. Μάλιστα ο πρόεδρος της ΔΟΕ Πιερ ντε Κουμπερτέν είχε ευνοήσει το Βερολίνο, επειδή πίστευε ότι αυτό θα μπορούσε να βοηθήσει στην αποτροπή ενός πιθανού επικείμενου πολέμου, με την έννοια της διεθνούς κατανόησης της διοργάνωσης από την πόλη αυτή.

## Ακολουθία γεγονότων
Οι εργασίες στο Γερμανικό Στάδιο (Deutsches Stadion) του Βερολίνου ξεκίνησαν το 1912. Ήταν σχεδιασμένο να χωράει περισσότερους από 18.000 καθιστούς θεατές. Στις 8 Ιουνίου 1913, το στάδιο εγκαινιάστηκε με την απελευθέρωση 10.000 περιστεριών, παρουσία 60.000 θεατών.

Με το ξέσπασμα του Α' Παγκοσμίου Πολέμου το 1914, η προετοιμασία των Αγώνων συνεχίστηκε κανονικά, αφού κανείς δεν περίμενε ότι ο πόλεμος θα διαρκούσε για αρκετά ακόμη χρόνια. Στη συνέχεια όμως, οι Αγώνες ματαιώθηκαν.

Μια χειμερινή αθλητική εβδομάδα με χόκεϊ επί πάγου, σκι και πατινάζ προγραμματίστηκε αντί των Αγώνων. Ο σχεδιασμός αυτής της εβδομάδας έδωσε την ιδέα για τη διοργάνωση των Χειμερινών Ολυμπιακών Αγώνων.

Μετά το πέρας των εχθροπραξιών, αποφασίστηκε να διατηρηθεί ο αύξων αριθμός (σαν να έγιναν δηλαδή οι Αγώνες του Βερολίνου) και να διοργανωθεί η έβδομη -πλέον- Ολυμπιάδα στην Αμβέρσα του Βελγίου. Το Βερολίνο επέστρεψε στις υποψηφιότητες των Αγώνων το 1931, όταν κέρδισε τη Βαρκελώνη και διοργάνωσε τους Ολυμπιακούς Αγώνες του 1936, στα 20 χρόνια μετά την Ολυμπιάδα που ακυρώθηκε. Η Βαρκελώνη τελικά διοργάνωσε τους Ολυμπιακούς Αγώνες του 1992.

## Δείτε επίσης
* Θερινοί Ολυμπιακοί Αγώνες
* Ολυμπιακοί Αγώνες
* Άλλοι Αγώνες που ματαιώθηκαν λόγω πολέμου: 
** Θερινοί Ολυμπιακοί Αγώνες 1940
** Χειμερινοί Ολυμπιακοί Αγώνες 1940
** Θερινοί Ολυμπιακοί Αγώνες 1944
** Χειμερινοί Ολυμπιακοί Αγώνες 1944

## Παραπομπές



## Βιβλιογραφία
* Volker Kluge: Olympische Sommerspiele. Die Chronik I. Athen 1896 – Berlin 1936. Sportverlag Berlin, Berlin 1997, ISBN 3-328-00715-6.
* Karl Lennartz: Die VI. Olympischen Spiele Berlin 1916, Dokumente. Carl Diem Institut 1978. ISBN 3-88338-001-6.

1916
Κατηγορία:Ματαιωμένοι Ολυμπιακοί Αγώνες
Κατηγορία:Πολυαθλητικές διοργανώσεις το 1916
Κατηγορία:Ιστορία του Βερολίνου
Κατηγορία:Αθλητισμός στο Βερολίνο
CS

Η συντομογραφία λατινικών χαρακτήρων **CS** ή **Cs** μπορεί να αναφέρεται:

## Επιστήμες
* Στο Καίσιο, χημικό στοιχείο ως **Cs**
* Μονοσουλφίδιο του άνθρακα.
* Στη Γνωσιακή επιστήμη (cognitive science)
* Στην Επιστήμη υπολογιστών, (Computer science).
* Στην Κλασική εξάρτηση, (Conditioned stimulus)
* Στα Θυσανοστρώματα (Cirrostratus cloud), στη Μετεωρολογία.

## Γεωγραφικοί προσδιορισμοί
* Στη Σερβία και Μαυροβούνιο, κατηργημένη χώρα, κατά ISO-3166-2
* Στην Τσεχοσλοβακία, κατηργημένη χώρα κατά ISO 3166-2.
* Στις Συνομόσπονδες Πολιτείες της Αμερικής, παλαιότερη ονομασία ορισμένων πολιτειών των ΗΠΑ.
* Στην Κοζέντσα (επαρχία), ως διακριτικό κυκλοφορίας οχημάτων.
* Στην Τσεχική γλώσσα, κατά ISO-639-1

## Πληροφορική
* Στον Καταχωρητή μικροεπεξεργαστών της οικογένειας x86.
* Στην επιλογή **Cable Select** στο πρότυπο Integrated Drive Electronics, (IDE)
Θερινοί Ολυμπιακοί Αγώνες 1944

Οι **Θερινοί Ολυμπιακοί Αγώνες του 1944**, γνωστοί και ως **Αγώνες της 13ης Ολυμπιάδας**, ήταν μία διεθνής αθλητική διοργάνωση προγραμματισμένη να διεξαχθεί στο Λονδίνο της Αγγλίας, η οποία ματαιώθηκε λόγω του Β' Παγκοσμίου Πολέμου.

## Διαδικασία επιλογής
Η διαδικασία επιλογής της διοργανώτριας χώρας περιελάμβανε οκτώ υποψηφιότητες και νικήτρια αναδείχτηκε η πόλη του Λονδίνου μπροστά από τη Ρώμη, το Ντιτρόιτ, τη Λωζάνη, την Αθήνα, τη Βουδαπέστη, το Ελσίνκι και το Μόντρεαλ. Η επιλογή πραγματοποιήθηκε στην 38η Σύνοδο της Διεθνούς Ολυμπιακής Επιτροπής, που διοργανώθηκε στο Λονδίνο τον Ιούνιο του 1939.

## Ακολουθία γεγονότων
Παρά τον πόλεμο, η Διεθνής Ολυμπιακή Επιτροπή οργάνωσε πολλές εκδηλώσεις το διάστημα 17 έως 19 Ιουνίου του 1944 στη Λωζάνη της Ελβετίας για να γιορτάσει την 50ή επέτειο από την ίδρυσή της.

Πολωνοί κρατούμενοι πολέμου στην περιοχή Ντομπιέγκνιεφ πήραν άδεια από τους Γερμανούς κατακτητές τους να διοργανώσουν ανεπίσημους Αγώνες ανάμεσα στους κρατούμενους της χώρας το διάστημα 23 Ιουλίου με 13 Αυγούστου 1944, ενώ κατασκεύασαν και μία Ολυμπιακή σημαία από σεντόνια και κασκόλ. Το γεγονός αυτό θεωρήθηκε πως ήταν μία επίδειξη Ολυμπιακού πνεύματος που υπερβαίνει τον πόλεμο.

Εξαιτίας της ματαίωσης αποφασίστηκε, χωρίς ψηφοφορία, το Λονδίνο να διοργανώσει τους Αγώνες του 1948.

## Δείτε επίσης
* Θερινοί Ολυμπιακοί Αγώνες
* Ολυμπιακοί Αγώνες
* Άλλοι Αγώνες που ματαιώθηκαν λόγω πολέμου: 
** Θερινοί Ολυμπιακοί Αγώνες 1916
** Θερινοί Ολυμπιακοί Αγώνες 1940
** Χειμερινοί Ολυμπιακοί Αγώνες 1940
** Χειμερινοί Ολυμπιακοί Αγώνες 1944

1944
Κατηγορία:Ματαιωμένοι Ολυμπιακοί Αγώνες
Κατηγορία:Πολυαθλητικές διοργανώσεις το 1944
Κατηγορία:Αθλητισμός στο Λονδίνο
Virgin Atlantic Airways

Η **Virgin Atlantic Airways** είναι βρετανική αεροπορική εταιρεία ιδιοκτησίας του Σερ Ρίτσαρντ Μπράνσον (Sir Richard Branson) (51%) και της Singapore Airlines (49%). Τα κεντρικά της γραφεία είναι στο Κρόλεϊ (Crawley) στην Αγγλία δίπλα στο αεροδρόμιο Γκάτγουικ.

Η Virgin Atlantic έχει αεροπλάνα της Airbus και της Boeing και λειτουργεί στο Ηνωμένο Βασίλειο, στην Βόρεια Αμερική, στη Καραϊβική, στην Αφρική, στην Ασία και στην Αυστραλία.

Το 2011 η Virgin Atlantic μετέφερε 5,3 εκατομμύρια επιβάτες, γεγονός που την κατατάσσει ως την 8η μεγαλύτερη αεροπορική εταιρεία σε αριθμό επιβατών στο Ηνωμένο Βασίλειο.

## Προορισμοί

### Συμφωνίες κοινού κωδικού
Η Virgin Atlantic  έχει κοινό κωδικό με τις ακόλουθες αεροπορικές εταιρείες:

* Air China
*Air New Zealand
* Delta Air Lines
* Flybe
* Jet Airways
* Singapore Airlines
* Virgin Australia

## Στόλος
μικρογραφία|283x283εσ|Virgin atlantic b747-400 g-vbig

Κατηγορία:Βρετανικές αεροπορικές εταιρείες
Ματίας Μπούχινγκερ

Ο **Ματίας Μπούχινγκερ** (*Matthias Buchinger*, 3 Ιουνίου 1674 - 10/16 Αυγούστου 1739, γνωστός στα αγγλικά και ως *Matthew Buckinger*) ήταν Γερμανός καλλιτέχνης, ταχυδακτυλουργός και εικονογράφος, ο οποίος γεννήθηκε χωρίς χέρια και πόδια.

## Βιογραφία
Γεννήθηκε στο Άνσμπαχ της Γερμανίας χωρίς χέρια και χωρίς το κάτω μέρος των ποδιών. Ως καλλιτέχνης και διασκεδαστής επέδειξε τα κατορθώματά του σε πολλές αυλές, και έγινε γνωστός ώς ο «Μικρός Άνθρωπος από τη Νυρεμβέργη». Ταξίδεψε στην Αγγλία προσπαθώντας να συναντηθεί με τον Βασιλιά Γεώργιο Α', ενώ έπειτα μετακινήθηκε στην Ιρλανδία όπου έδωσε δημόσιες παραστάσεις, το 1720 στο Δουβλίνο και το 1722 στο Μπέλφαστ. Ο Μπούχινγκερ παντρεύτηκε τέσσερεις φορές και είχε τουλάχιστον δεκατέσσερα παιδιά (από οκτώ διαφορετικές γυναίκες). Φημολογούνταν ότι είχε κάνει παιδιά με δεκαεπτά ερωμένες. Η φήμη του Μπούχινγκερ ήταν τόσο διαδεδομένη που την δεκαετία του 1780 ο όρος *Buckinger's boot* (*η μπότα του Μπάκιντζερ*) χρησσιμοποιούνταν στην Αγγλία ως εφημισμός για το αιδοίο (επειδή το μόνο «άκρο» που είχε ήταν το πέος του). Εκτός από την ταχυδακτυλουργία ο Μπούχινγκερ είχε καλή φήμη και ως χαράκτης και καλλιτέχνης. Πέθανε στο Κορκ της Ιρλανδίας.

Παρά το ότι είχε μικρά σαν πτερύγια άκρα, οι χαράξεις του ήταν υπερβολικά λεπτομερείς. Ένα τέτοιο έργο του, μία αυτοπροσωπογραφία, ήταν τόσο λεπτομερές ώστε μία πλησιέστερη εξέταση στις μπούκλες των μαλλιών του αποκάλυψε ότι στην πραγματικότητα αποτελούνταν από 7 βιβλικούς ψαλμούς και την Κυριακή Προσευχή, γραμμένα με μικροσκοπικά γράμματα.

Παρά την αναπηρία του, ο Μπούχινγκερ ήταν ικανός ταχυδακτυλουργός, κάνοντας μπάλες να εξαφανιστούν κάτω από κούπες και πουλιά να εμφανιστούν από το πουθενά. Λέγεται επίσης ότι ήταν ανίκητος στα χαρτιά, ενώ κατέπλησε τους θεατές με τις ικανότητές του στη σκοποβολή. Του άρεσε να κατασκευάζει πλοία σε μπουκάλια. Ενώ εν γένει ήταν πολύ επιδέξιος. 

Οι μουσικές του ικανότητες περιελάμβαναν την ικανότητα να παίζει διάφορα μουσικά όργανα όπως όμποε, τρομπέτα και φλάουτο, κάποια από τα οποία εφηύρε ο ίδιος.

## Παραπομπές


Κατηγορία:Γερμανοί καλλιτέχνες
Okay (τραγούδι)

"**Okay**"gamaei

είναι ο τίτλος ενός τραγουδιού από την Αμερικανή τραγουδίστρια Nivea. Κυκλοφόρησε τον Οκτώβριο του 2004 ως το πρώτο σινγκλ από το δεύτερό της στούντιο άλμπουμ *Complicated*. Διαθέτει τους Lil Jon και YoungBloodZ. Το τραγούδι έφτασε στο νούμερο 40 στο U.S. *Billboard* Hot 100 chart και το νούμερο 14 στο U.S. *Billboard* Hot R&B/Hip-Hop songs chart.

## Βίντεο κλιπ
Το βίντεο κλιπ σκηνοθετήθηκε από τον Richard Kay και έκανε πρεμιέρα το Σεπτέμβριο του 2004.

## Chart

## Παραπομπές


Κατηγορία:Τραγούδια γραμμένα από τον Lil Jon
Κατηγορία:Τραγούδια του Lil Jon
Στύγα (δορυφόρος)

Η **Στύγα** ή αρχαϊστί: **Στυξ** (), είναι ένας από τους φυσικούς δορυφόρους του πλανήτη νάνου Πλούτωνα. Είναι ο πέμπτος κατά σειρά ανακάλυψης και μεγέθους δορυφόρος του Πλούτωνα. Ανακαλύφθηκε από το ΔΤΧ στις 26 Ιουνίου του 2012 και ανακοινώθηκε στις 11 Ιουλίου του ίδιου έτους, σχεδόν ένα χρόνο μετά την ανακάλυψη του τέταρτου δορυφόρου του Πλούτωνα, του Κέρβερου.

## Ανακάλυψη
300px|thumb|left|Η Στύγα στην εικόνα ανακάλυψής της από το ΔΤΧ.

Ανακαλύφθηκε από 14 σετ φωτογραφιών που λήφθηκαν από τις 26 Ιουνίου έως τις 9 Ιουλίου 2012, από την Κάμερα Ευρέως Πεδίου 3 του ΔΤΧ και ανακοινώθηκε στις 11 Ιουλίου του 2012 με την προσωρινή ονομασία **S/2012 (134340) 1** ή ανεπίσημα P5. Βασικό ρόλο στην ανακάλυψη αυτού του δορυφόρου έπαιξε η έρευνα που γινόταν για να την άφιξη του βολιστήρα Νέοι Ορίζοντες στο σύστημα του Πλούτωνα, στις 14 Ιουλίου του 2015. 

Η ανακάλυψη ενός ακόμα δορυφόρου έχει εντείνει τις ανησυχίες για το γεγονός μήπως αυτή η περιοχή γύρω από τον Πλούτωνα έχει περισσότερα σώματα, το οποία είναι πολύ μικρά για να είναι ανιχνεύσιμα από τη Γη, αυξάνοντας τους φόβους ότι ο βολιστήρας μπορεί να προσκρούσει σε ένα *αχαρτογράφητο* αντικείμενο ή δακτύλιο κατά την άφιξή στον Πλούτωνα.

## Ονομασία

Το όνομα S/2012 (134340) 1, ήταν προσωρινό και υποδηλώνει πως ο δορυφόρος με αυτό το όνομα είναι ο πρώτος δορυφόρος του Πλούτωνα που ανακαλύφθηκε το έτος 2012. Σύμφωνα με τη ΔΑΕ το όνομα που θα δινόταν στον δορυφόρο θα έπρεπε να είχε σχέση με τον θεό Πλούτωνα της Ελληνικής μυθολογίας. Έτσι στις 2 Ιουλίου 2013 ο δορυφόρος πήρε την επίσημη ονομασία Στύγα από την ομώνυμη χθόνια θεότητα και προσωποποίηση του ομώνυμου ποταμού του Κάτω κόσμου. 

## Παραπομπές


## Εξωτερικοί σύνδεσμοι
* Στύγα από την Εξερεύνηση του Ηλιακού Συστήματος της NASA 
* Οι δορυφόροι του Πλούτωνα από τον Σκοτ Σέπαρντ 

Κατηγορία:Φυσικοί δορυφόροι Πλούτωνα
Κατηγορία:Δορυφόροι μεταποσειδώνιων αντικειμένων
La Sagrada Familia

***La Sagrada Familia*** ονομάζεται το πέμπτο άλμπουμ των Goin' Through που κυκλοφόρησε το 2004 από τις δισκογραφικές εταιρίες Universal Music Greece, Def Jam Recordings, και το Family The Label του Νίκου Βουρλιώτη. Ο δίσκος αποτελείται από 20 τραγούδια, από τα οποία, 4 πήραν την μορφή video clip. Πιο συγκεκριμένα, το *Πόσο Μα..κας Είσαι*, το *Γυναίκες*, το *12 Παρά* και το *Αυτή Τη Ζωή*. Ο δίσκος έγινε χρυσός το 2006 και είναι ο πρώτος δίσκος του συγκροτήματος που έγινε χρυσός.

## Συνεργασίες
Στον δίσκο συμμετέχει ο TNS στα τραγούδια *12 Παρά*, *Γυναίκες*, *Ο Δρόμος Που Ζω*, *Γλώσσα Μεγάλη* και *Δεν Υπάρχουν Λέξεις*, ο Ominus στα τραγούδια *Ένοχος* και *Δυνάμωσε Το*, ο Ισορροπιστής των Νέβμα στα τραγούδια *Ζήσε* και *Πόσο Μα..κας*, ο Αλέξης Δέλτα των Νέβμα στο τραγούδι *Γυναίκες*, οι Νέβμα στο τραγούδι *Γελάω Με Σένα*, ο Τάκι Τσαν, τότε γνωστός ως Παιδί Θαύμα, και ο DJ The Boy στο τραγούδι *Γλώσσα Μεγάλη*, η Κατερίνα Μουτσάτσου στο τραγούδι *Λίγο Ακόμα* και ο G.U.R.U. των Gang Starr στο *Αυτή Τη Ζωή*. Η μουσική παραγωγή του δίσκου έγινε από τον DJ S, τους Goin' Through, τον DJ Rico των Νέβμα και τον DJ Alx. Ο δίσκος ηχογραφήθηκε στο Prisma Studio, στο Horizon Studio και στα Unique Studios. Υπεύθυνος παραγωγής ήταν ο Μιχάλης Παπαθανασίου, ο οποίος έκανε και την μίξη. Υπεύθυνος φωτογραφίας ήταν ο Γιάννης Οικονομόπουλος και το artwork επιμελήθηκε ο Αλέξης Δέλτα των Νέβμα. Λίγο καιρό αργότερα, κυκλοφόρησε η Golden Edition του δίσκου.

## Λίστα τραγουδιών

* 01. Intro (Εισαγωγή)
* 02. 12 παρά (featuring TNS)
* 03. Αυτή τη ζωή (featuring Guru)
* 04. Πόσο μα..κας είσαι (featuring Ισορροπιστής)
* 05. Γυναίκες (featuring TNS & Αλέξης Δέλτα)
* 06. Λίγο Ακόμα (featuring Κατερίνα Μουτσάτσου)
* 07. Ο δρόμος που ζω (featuring TNS)
* 08. Γελάω με σένα (featuring Νέβμα)
* 09. Λόγια πολλά
* 10. Αυτή τη ζωή (Jazz Mix)
* 11. Το δάκρυ
* 12. Ένοχος (featuring Ominus)
* 13. Ζήσε (featuring Ισορροπιστής)
* 14. Αθήνα
* 15. Γλώσσα Μεγάλη (featuring Παιδί Θαύμα, TNS & DJ The Boy)
* 16. Δυνάμωσε το (featuring Ominus)
* 17. Δεν υπάρχουν λέξεις (featuring TNS)
* 18. Βήματα
* 19. Πόσο μα..κας είσαι (Clean Version)
* 20. Highlights

## Παραπομπές


## Εξωτερικοί σύνδεσμοι
* ''La Sagrada Familia'' στο Discogs

Κατηγορία:Ελληνική δισκογραφία
Κατηγορία:Άλμπουμ του 2004
Astra Airlines

thumb|BAe 146
|243x243εσ
μικρογραφία|256x256εσ|ATR42-300
Η **Astra Airlines** ήταν αεροπορική εταιρεία με έδρα τη Θεσσαλονίκη. Ξεκίνησε τις εργασίες της στις 5 Ιουλίου 2008, ενώ τις διέκοψε στις 18 Νοεμβρίου 2019. Ο μεταφορέας αυτός πραγματοποιούσε ναυλωμένες πτήσεις σε συνεργασία, τόσο με Έλληνες, όσο και ξένους τουριστικούς πράκτορες.

## Ιστορικό
Επρόκειτο για αμιγώς ελληνική επιχείρηση η οποία δημιουργήθηκε το 2008, όταν μέλη της ιδιοκτησίας της εταιρείας επεξέτειναν την ενασχόλησή τους από τις ναυλώσεις αεροσκαφών (chartering) στις αεροπορικές πτήσεις.

Η εταιρεία ιδρύθηκε από τους Ιωάννη Ζλατάνη, ιδρυτή της Interaviator Ltd, και Αναστάσιο Ζηρίνη, πρώην διευθύνοντα σύμβουλο της Ολυμπιακής Αεροπλοΐας. Η πρώτη πτήση πραγματοποιήθηκε στις 5 Ιουλίου 2008 από τη Θεσσαλονίκη στη Ρόδο.

Μέχρι το 2010 η εταιρεία δεν ήταν αναγνωρίσιμη στη τοπική κοινωνία της Θεσσαλονίκης, καθώς εκτελούσε μόνο ναυλωμένες πτήσεις και εξυπηρετούσε την άγονη γραμμή Θεσσαλονίκης - Χίου. Η Astra Airlines άρχισε να γίνεται γνωστή από το 2012 και έπειτα όταν ανέλαβε πέντε άγονες γραμμές και πτητικό έργο με Έλληνες του εξωτερικού από τη Ρωσία και την Ουκρανία. Το ίδιο διάστημα δημιούργησε και μια επιπλέον βάση στην Αθήνα για το δρομολόγιο Αθήνα - Σητεία. Σταδιακά άρχισε να εκτελεί και δρομολόγια από Θεσσαλονίκη προς Σάμο, Καλαμάτα και Κέρκυρα και εποχιακές πτήσεις, από τη Θεσσαλονίκη προς τα ελληνικά νησιά.

Στις 9 Νοεμβρίου 2019 ανακοινώθηκε πως η εταιρεία αντιμετώπιζε σοβαρές οικονομικές δυσκολίες και πως αναζητούσε επενδυτή για τη συνέχιση των λειτουργιών της. Η εταιρεία ακύρωσε όλες τις πτήσεις της την ίδια μέρα μέχρι νεωτέρας. Ωστόσο στις 14 Νοεμβρίου η IATA ανακοίνωσε πως διέγραψε την εταιρεία από τον κατάλογό της και προειδοποίησε τους τουριστικούς πράκτορες να μην εκδίδουν εισιτήρια για πτήσεις της, άμεσα.

Στις 18 Νοεμβρίου 2019 ανακοινώθηκε πως η εταιρεία διακόπτει τις πτήσεις της, ενώ οι γραμμές άγονης γραμμής που πραγματοποιούσε επαναπροκηρύχθηκαν.

## Στόλος
Ο στόλος της Astra Airlines αποτελούνταν από τα εξής αεροσκάφη το 2019:





## Προορισμοί
Η εταιρεία εκτελούσε πτήσεις από και προς τα ακόλουθα αεροδρόμια:

## Παραπομπές


Κατηγορία:Πρώην αεροπορικές εταιρείες της Ελλάδας
Κατηγορία:Οικονομία της Θεσσαλονίκης
Κατηγορία:Ελληνικά εμπορικά σήματα
Βαχός Λακωνίας

Ο **Βαχός** είναι ορεινό χωριό της Μάνης στην Λακωνία με 174 κατοίκους (απογραφή 2021). Απέχει 7,25 χλμ. από την Αρεόπολη και μαζί με την Σκάλα αποτελεί Κοινότητα της Δημοτικής Ενότητας Οιτύλου. Είναι χτισμένος σε υψόμετρο 305 μέτρων. Έχει χαρακτηριστεί παραδοσιακός οικισμός από το 1998.

## Παραπομπές


Κατηγορία:Χωριά της περιφερειακής ενότητας Λακωνίας
Κατηγορία:Μάνη
Αμαθούς Αγίου Τύχωνα

Τα **Εθνικόφρονα Σωματεία Αγίου Τύχωνα** (ή η **Αμαθούς Αγίου Τύχωνα**) είναι κυπριακή ποδοσφαιρική ομάδα με έδρα τον Άγιο Τύχωνα της επαρχίας Λεμεσού. Ιδρύθηκε το 1955. Χρώματα της ομάδας είναι το γαλάζιο και το λευκό. Έδρα της ομάδας είναι το Κοινοτικό Στάδιο Αγίου Τύχωνα. 

## Ιστορία

Η Αμαθούς Αγίου Τύχωνα ιδρύθηκε το 1955. Πήρε το όνομα της από την αρχαία πόλη της Αμαθούντας, η οποία βρίσκεται στην περιοχή του Αγίου Τύχωνα. Μέχρι το 2012 συμμετείχε στις διοργανώσεις της Ποδοσφαιρικής Αθλητικής Αγροτικής Ομοσπονδίας Κύπρου (ΠΑΑΟΚ).

Το 2012 συμμετείχε στο πρωτάθλημα ένταξης 2012 κερδίζοντας την ένταξη της στην Κυπριακή Ομοσπονδία Ποδοσφαίρου (ΚΟΠ) και στη Δ΄ κατηγορία. Την περίοδο 2012-13 τερμάτισε στη 12η θέση του πρωταθλήματος και παρέμεινε στην κατηγορία. Την επόμενη περίοδο τερμάτισε στη δεύτερη θέση και προβιβάστηκε στη Γ΄ κατηγορία. Την περίοδο 2014-15 τερμάτισε στη 10η θέση του πρωταθλήματος Γ΄ κατηγορίας ενώ έφτασε και στα ημιτελικά του κυπέλλου Κύπρου Γ΄-Δ΄ κατηγορίας. Την περίοδο 2015-16 τερμάτισε στην τελευταία θέση του πρωταθλήματος και υποβιβάστηκε στην Επίλεκτη κατηγορία ΣΤΟΚ.

Την περίοδο 2017-18 κατέκτησε την 3η θέση του πρωταθλήματος και προβιβάστηκε στην Γ΄ κατηγορία. Στο πρωτάθλημα Γ΄ κατηγορίας 2020-21 τερμάτισε στην 15η θέση και υποβιβάστηκε στην Επίλεκτη Κατηγορία ΣΤΟΚ. Την περίοδο 2021-22 τερμάτισε στην 11η θέση του Β'Ομίλου και υποβιβάστηκε στα αγροτικά πρωταθλήματα.





## Παραπομπές


## Πηγές
*

## Δείτε επίσης
*Ποδόσφαιρο στην Κύπρο

## Εξωτερικοί σύνδεσμοι

*Προφίλ στην ιστοσελίδα της Κυπριακής Ομοσπονδίας Ποδοσφαίρου

Κατηγορία:Αθλητικοί σύλλογοι Επαρχίας Λεμεσού
Κατηγορία:Ιδρύσεις ποδοσφαιρικών ομάδων το 1955
Κατηγορία:Ποδοσφαιρικές ομάδες Κύπρου (ανδρών)
Κατηγορία:Άγιος Τύχωνας Λεμεσού
Toma (τραγούδι)

Το "**Toma**" είναι το τέταρτο σινγκλ από το ντεμπούτο άλμπουμ *M.I.A.M.I.* του ράπερ Pitbull. Διαθέτει τον Lil Jon. Έφτασε έως το #21 στο Hot Rap Tracks και το #73 στο Hot R&B/Hip-Hop Singles & Tracks.

Ένα επίσημο remix διαθέτει διαφόρους καλλιτέχνες της dancehall όπως οι Mr. Vegas, Wayne Marshall, Red Rat, T.O.K., και Kardinal Offishall, που εμφανίζεται στο remix άλμπουμ *Money Is Still a Major Issue* του Pitbull. Ένα ανεπίσημο remix διαθέτει τη Nina Sky με τον ρυθμό από το τραγούδι "Conga" της Gloria Estefan σε ένα mixtape.

Σε πολλές περιπτώσεις, το τραγούδι έχει επεξεργαστεί σε μεγάλο βαθμό για να γίνει "ράδιο-φιλικό". Μερικές εκδόσεις αφαίρεσαν την Αγγλική αισχρολογία στο τραγούδι, ενώ κράτησαν τον Ισπανικό σεξουαλικά-ρητό στίχο, που λέει, *"Si tu quiere que te coma toda"*, ο οποίος αν μεταφραστεί, σημαίνει "αν με θέλεις να σε φάω", μια αναφορά στην αιδοιολειχία. Σε άλλες εκδόσεις, όλο το τραγούδι είναι "καθαρό", με αφαιρεμένους όλους τους σαφείς στίχους.

Το τραγούδι επίσης υπάρχει στην ταινία του 2006 *Step Up*.

## Chart

## Παραπομπές


Κατηγορία:Τραγούδια του Pitbull (ράπερ)
Κατηγορία:Τραγούδια του Lil Jon
Κατηγορία:Τραγούδια του 2004
Κατηγορία:Singles του 2005
Εγγαστρίμυθος

[thumb|right|200px|Ο [Έντγκαρ Μπέργκεν υποδυόμενος εγγαστρίμυθο καλλιτέχνη που κινεί την μαριονέτα Charlie McCarthy στην ταινία *[[Stage Door Canteen]]* (1943).]]

**Εγγαστριμυθία** ονομάζεται η εκτέλεση κατά την οποία ένα άτομο, ο **εγγαστρίμυθος** (ο ομιλών εκ της γαστέρος), αλλάζει τη φωνή του ώστε να φαίνεται ότι έρχεται από κάπου αλλού, συνήθως από κάποια μαριονέτα. Οι εγγαστρίμυθοι μπορούν να εκφέρουν φωνή και να προφέρουν λόγια χωρίς να κινούν το στόμα τους είτε με άσκηση είτε λόγω ειδικής διαρρύθμισης των φωνητικών τους οργάνων.

Η γνώμη ότι ο λόγος των εγγαστρίμυθων προέρχεται από τη κοιλιά, εξού και η λέξη, είναι εσφαλμένη, αφού οι άνθρωποι αυτοί απλά γνωρίζουν την τέχνη. Παίρνοντας βαθιά ανάσα, στη συνέχεια βγάζουν τον αέρα αργά και τμηματικά, μετατρέποντας συγχρόνως επιδέξια τη φωνή τους με κινήσεις των μυών του λάρυγγα και ιδίως της υπερώας. Έτσι, η φωνή φαίνεται σ' αυτόν που την ακούει ότι έρχεται από αλλού, πολλές φορές μάλιστα δήθεν από μακριά, ενώ ο ομιλών βρίσκεται δίπλα. Με αυτόν τον τρόπο, ο εγγαστρίμυθος μπορεί να προκαλέσει διάφορες απάτες. Ο Ησαΐας αναφέρεται σε εγγαστρίμυθους.

## Πηγές
* Εγκυκλοπαιδικόν Λεξικόν Ελευθερουδάκη - Copyright 1929

## Εξωτερικοί σύνδεσμοι
* 
* 

Κατηγορία:Παραστατικές τέχνες
Ριμπάτ Σαράφ

Το **Ριμπάτ Σαράφ** (περσικά:  رباط شرف) είναι καραβανσεράι (σημείο ανάπαυσης ταξιδιωτών) το οποίο χρονολογείται από το 1114. Βρίσκεται βορειοανατολικά του Ιράν, στην επαρχία Ραζαβί Χορασάν. Πιθανολογείται ότι ανοικοδομήθηκε από τον Σαράφ αλ-Ντιν ιμπν Ταχίρ (ηγεμόνα της επαρχίας του Χορασάν). Ο αρχαιολογικός χώρος βρίσκεται 7 χλμ. μακρυά από το χωριό Σχολόκ (130 χιλιόμετρα από τη Μασχάντ). 

## Περιγραφή
Ανοικοδομήθηκε με τέτοιο τρόπο ώστε να υπάρχει οχύρωση και να προστατεύονται τα καραβάνια από τις επιθέσεις ληστών. Μάλιστα, υπήρχε μόνο μια πύλη εισόδου, η οποία μπορούσε να φρουρείται. Το συγκρότημα έχει μέγεθος 110x75 μέτρα και είναι περιτοιχισμένο από πλίθινους τείχους ύψους 6 μέτρων, οχυρωμένο από έξι στρογγυλούς πύργους. Αρχικά λειτούργησε ως καραβανσεράι αλλά αργότερα, μετά από λεηλασία που υπέστη, αναδιαμορφώθηκε ως παλάτι της Πριγκίπισσας Τουρκάν Χατούν, η οποία ήταν σύζυγος του Σελτζούκου Σουλτάνου Σαντζάρ (1118-1157). Ο Σαντζάρ είχε έδρα στην πρωτεύουσα Μερβ (σήμερα η Μερβ βρίσκεται στο Τουρκμενιστάν).

Το καραβανσεράι αποτελείται από δύο μέρη: το ένα μικρότερο μέρος περιλαμβάνει τρία μικρά ισλαμικά τεμένη και απευθυνόταν στην πλειοψηφία των ταξιδιωτών, ενώ υπήρχε ένα μεγαλύτερο μέρος με τρεις δεξαμενές νερού και δωμάτια ξεκούρασης, τα οποία απευθυνόταν στους πλουσιότερους ταξιδιώτες.

## Παραπομπές



Κατηγορία:Τζαμιά στο Ιράν
Κατηγορία:Χάνια
Ιβάν (ισλαμική αρχιτεκτονική)

Το **Ιβάν** (ο όρος προέρχεται από τα Περσικά:ایوان *Εϊβάν*, στα Αραβικά:إيوان ο όρος αποδίδεται ως *Λιβάν* ) είναι όρος στην ισλαμική αρχιτεκτονική ο οποίος αναφέρεται σε μια ορθογώνια αίθουσα ή χώρο όπου η μία πλευρά είναι εντελώς ανοικτή και πλαισιώνεται από ένα θόλο.  Η κύρια είσοδος στο *ιβάν* ονομάζεται *πισχτάκ*, όρος από την περσική γλώσσα ο οποίος αναφέρεται στην κύρια πύλη στην πρόσοψη ενός κτηρίου η οποία συνήθως είναι διακοσμημένη με καλλιγραφία, κεραμική-τέχνη και γεωμετρικά σχέδια.  

## Παραπομπές


Κατηγορία:Ισλαμική αρχιτεκτονική
Κατηγορία:Πύλες (αρχιτεκτονική)
Βογκόης

Ο Ζαρδαρίας Βογκόης, ο επιλεγόμενος "Σερβοαρβανιτοβουλγαρόβλαχος" είναι πρόσωπο που αναφέρεται στην μεσαιωνική ιστορία της Ηπείρου. Τον Απρίλιο του 1400, ως ηγέτης ομάδας ενόπλων ατάκτων, κατέλαβε την Άρτα σε μια εποχή πολιτικής αστάθειας της περιοχής και κατάρρευσης του Βυζαντινού κράτους. Συνέλαβε όλους τους τοπικούς άρχοντες, τους πήρε τα κτήματα και πολλούς εξόρισε. Εκδιώχθηκε από την Άρτα περίπου ένα χρόνο αργότερα. 
Αναφέρεται στο χρονικό "*Ιστορία Πρελούμπου και άλλων διαφόρων Δεσποτών των Ιωαννίνων από της αλώσεως αυτών παρά των Σέρβων έως της παραδόσεως εις τους Τούρκους*" που αποτελεί μέρος του "*Χρονικού των Ιωαννίνων*" του 15ου αιώνα.
Σε άλλες βαλκανικές γλώσσες το όνομα έχει αποδοθεί ως Vonko ή Vango. 

## Παραπομπές



## Πηγές

*Šufflay, Milan (1925). Srbi i Arbanasi (in Croatian).
*Ivo Banač, The national question in Yugoslavia: origins, history, politics
*Traian Stoianovich, Balkan worlds: the first and last Europe
*Apostolos Euangelou Vakalopoulos,Origins of the Greek nation: the Byzantine period, 1204-1461
*Steven G. Ellis, Lud'a Klusáková, Imagining frontiers, contesting identities
*Fine, John V. (1994). The Late Medieval Balkans : a Critical Survey from the Late Twelfth Century to the Ottoman Conquest. 

Κατηγορία:Ιστορία της Άρτας
Κατηγορία:Σέρβοι στρατιωτικοί
Κατηγορία:Αρβανίτες
Κατηγορία:Βούλγαροι στρατιωτικοί
Κατηγορία:Βλάχοι
Γιούαν ΜακΓκρέγκορ

Ο **Γιούαν Γκόρντον ΜακΓκρέγκορ** (*Ewan Gordon McGregor*, 31 Μαρτίου 1971) είναι Σκωτσέζος ηθοποιός.

Έχει συμμετάσχει σε ταινίες υψηλού προϋπολογισμού, αλλά και σε ανεξάρτητες ταινίες. Είναι ίσως καλύτερα γνωστός για τον ρόλο του ως Μαρκ Ρέντον στο δράμα *[[Trainspotting (ταινία)|Trainspotting]]* του 1996, όπου υποδυόταν έναν άντρα εθισμένο στην ηρωίνη, για το ρόλο του ως  Τζεντάι Όμπι-Ουάν Κενόμπι στην τριλογία πρίκουελ του Πολέμου των Άστρων (1999–2005), ως Κρίστιαν στο κινηματογραφικό μιούζικαλ *[[Moulin Rouge!]]* (2001) και ως ο αφηγητής Έντουαρντ Μπλουμ στην ταινία του Τιμ Μπάρτον *[[Big Fish: Απίθανες Ιστορίες]]* (2003). Έχει λάβει διθυραμβικές κριτικές για τον πρωταγωνιστικό του ρόλο στις θεατρικές παραστάσεις *[[Guys and Dolls]]* (2005–07) και *[[Οθέλος]]* (2007–08). Ο ΜακΓκρέγκορ κατατάχθηκε στην 36 θέση στη λίστα του περιοδικού *[[Empire]]*  για το 1997 με τους 100 Κορυφαίους Κινηματογραφικούς Σταρ Όλων των Εποχών. Το 2018 κέρδισε τη Χρυσή Σφαίρα καλύτερου ηθοποιού για την τηλεοπτική σειρά *Fargo*.

## Φιλμογραφία

## Παραπομπές


## Περαιτέρω ανάγνωση
* Adams, Billy. *Ewan McGregor: The Unauthorized Biography*. Overlooks Press, 1999. ISBN 0-87951-704-2
* Bassom, David. *Ewan McGregor: An Illustrated Story*. Hamlyn, 1999. ISBN 0-600-59653-2
* Jones, Veda Boyd. *Ewan McGregor*. Facts On File Inc., 1999. ISBN 0-7910-5501-9
* Nickson, Chris. *Ewan McGregor: An Unauthorized Biography*. Macmillan, 1999. ISBN 0-312-96910-4
* Pendreigh, Brian. *Ewan McGregor*. Thunder's Mouth Press, 1999. ISBN 1-56025-239-1
* Robb, Brian J. *Ewan McGregor: From Junkie to Jedi*. Plexus, 1999. ISBN 0-85965-276-9

## Εξωτερικοί σύνδεσμοι

* Yahoo! Movies 

Κατηγορία:Σκωτσέζοι ηθοποιοί φωνής
Κατηγορία:Σκωτσέζοι ηθοποιοί κινηματογράφου
Κατηγορία:Σκωτσέζοι ηθοποιοί τηλεόρασης
Κατηγορία:Σκωτσέζοι ηθοποιοί θεάτρου
Κατηγορία:Βραβευμένοι με Χρυσή Σφαίρα
Κατηγορία:Πολιτογραφημένοι πολίτες των Ηνωμένων Πολιτειών
Αντρέα Απιάνι

Ο **Αντρέα Απιάνι** (Μιλάνο 1754 - 1817) ήταν Ιταλός νεοκλασικός ζωγράφος.

## Θέματα ελληνικής μυθολογίας
[thumb|left|180px|<center>Πορτρέτο της Μαντάμ Αμελέν (Madame Hamelin)[1798)]]
[thumb|left|180px|<center>[Πρόδικος ο Κείος|Η εκλογή του Ηρακλή ανάμεσα στην Αρετή και την Κακία]]
Η αρχαία μυθολογία δεν χρησιμοποιούνταν πλέον ως μέσο για την έκφραση των μυστηρίων της φύσης και της ζωής. Επιβιώνει όμως ως μύθος, θεατρικό στοιχείο και διακόσμηση· πολλές φορές ξεπέφτει στην κοινοτοπία, την αλλοίωση ή την παρωδία, όπως απεικόνισε τα σχετικά μυθολογικά θέματά του ο Ζαν Ραού (Jean Raoux) φιλοτεχνώντας προσωπογραφίες γνωστών τότε ηθοποιών ως Βακχίδων π.χ. στα έργα του «Ορφέας και Ευρυδίκη», (1720), Πυγμαλίων, Εστιάδα, κ.α.  Στο πομπώδη, εμφατικό και ταραγμένο χαρακτήρα του Μπαρόκ και στην ελαφρότητα και παραδοξότητα του Ροκοκό αντιπαρατάσσεται από τον Απιάνι το πρότυπο των ιδεωδών της κλασικής Αρχαιότητας, που θεωρείται αχρονικόαναδεικνύοντας με απλότητα και σαφήνεια στους πίνακές του την αναζήτηση των ακρωτηριασμένων αξιών, όπως ο Ηρακλής στο σταυροδρόμι (Hercules at the crossroads), ο θάνατος του Υάκινθου, Ζεύς, Ερμής, Φιλήμων και Βάκχος, Όλυμπος, κεφαλή Λαοκόοντος κ.α.

## Παραπομπές


## Βιβλιογραφία
*Ιστορία της τέχνης Larousse, 1990 ΒΙΒΛΙΟΡΑΜΑ, τόμ.3,σελ.185-234

## Εξωτερικοί σύνδεσμοι
* 

Κατηγορία:Ιταλοί ζωγράφοι του 18ου αιώνα
Κατηγορία:Νεοκλασικοί ζωγράφοι
KC

Η συντομογραφία λατινικών χαρακτήρων **KC** ή **kc** μπορεί να αναφέρεται:

## Γεωγραφικοί προσδιορισμοί
*Στο Κάνσας Σίτυ (Μιζούρι) πόλη των ΗΠΑ.
*Στη Δημοκρατία των Καρατσάι - Τσερκεσίων, ομόσπονδο υποκείμενο της Ρωσίας. 

## Άλλες χρήσεις
* Στους Χιλιόκυκλους, (kc ή kc/s) ή αλλιώς KHz.
* Στο kC, (**kilocoulomb**), μονάδα μέτρησης που αντιστοιχεί σε 103 Κουλόμπ.
* Στους King Crimson, συγκρότημα μουσικής.
Intel Pentium Pro

Ο **Pentium Pro**  ήταν η έκτη γενιά μικροεπεξεργαστών 32-bit που σχεδίασε, παρήγαγε και παρουσίασε η εταιρεία ημιαγωγών Intel το Νοέμβριο του 1995. Ήταν σχεδιασμένος κυρίως για εξυπηρετητές (*servers*), λειτουργία σε μητρικές με δυνατότητα υποστήριξης δύο ή τεσσάρων επεξεργαστών μαζί και λειτουργία σε υπερυπολογιστές. Προηγήθηκε της κυκλοφορίας του Pentium II αλλά ουσιαστικά αντικαταστάθηκε από τον Pentium II Xeon. Η συχνότητα λειτουργίας ξεκινούσε από τα 150 MHz στις πρώτες εκδόσεις και έφτανε στα 200&nbsp;MHz στις τελευταίες. Η παραγωγή του σταμάτησε το 1998. Ο *Pentium Pro* κυκλοφόρησε μετά τον Pentium και ήταν μέλος της οικογένειας επεξεργαστών με τον κωδικό x86 και ο πρώτος που χρησιμοποιούσε τη μικροαρχιτεκτονική P6.

## Μέλη της οικογένειας Pentium Pro
Ο *Pentium Pro* κυκλοφόρησε σε εκδόσεις μόνο για επιτραπέζιους υπολογιστές, σε έξι εκδόσεις:

* Μία έκδοση στα 150&nbsp;MHz, *FSB* στα 60&nbsp;MHz, και *L2* κρυφή μνήμη (*cache*) στα 256kB, (κωδικός *KB80521EX150*).
* Μία έκδοση στα 166&nbsp;MHz, *FSB* στα 66&nbsp;MHz, και *L2 cache* στα 512kB, (κωδικός *KB80521EX166*).
* Μία έκδοση στα 180&nbsp;MHz, *FSB* στα 60&nbsp;MHz, και *L2 cache* στα 256kB, (κωδικός *KB80521EX180*).
* Τρεις εκδόσεις στα 200&nbsp;MHz, *FSB* στα 66&nbsp;MHz, και L2 cache στα 256/512kB και 1 MB αντίστοιχα. (κωδικοί: *KB80521EX200* για τους δύο πρώτους και *GJ80521EX200* για τον τρίτο).

## Τεχνικά χαρακτηριστικά
 
* Η συχνότητα λειτουργίας του (χρονισμός ρολογιού) ξεκινούσε από τα 150 ΜHz και έφτανε στα 200&nbsp;MHz.
* Η ταχύτητα του *FSB* (*Front-side bus*) ήταν στα 60 και 66&nbsp;MHz.
* Ενσωμάτωνε 21.000.000 τρανζίστορ στις απλές εκδόσεις, 36.500.000 στις αναβαθμισμένες και έφτανε στα 66.000.000 στην ισχυρότερη του έκδοση. Σε κάθε περίπτωση, τουλάχιστον 10 φορές λιγότερα από ότι περιέχει ένας σημερινός μικροεπεξεργαστής.
* Είχε εσωτερική κρυφή μνήμη (*L1 cache*) με χωρητικότητα 8 + 8 KB και *L2 cache* με 256 kB στα πρώτα μοντέλα. Η *L2 cache* έφτανε στα 512 kB στις μετέπειτα εκδόσεις και τέλος στο 1MB στην τελευταία έκδοση.
* Είχε δυνατότητα διευθυνσιοδότησης στα 36 bit (δίαυλος διευθύνσεων, address bus), δηλαδή διαχειριζόταν 236 byte μνήμης, ήτοι 68.719.476.736 byte ή 64 GB. Επίσης μπορούσε να διευθυνσιοδοτήσει 246 ή 64 terabyte εικονικής μνήμης (Virtual Memory).  
* Με τα εξωτερικά κυκλώματα επικοινωνούσε με δίαυλο δεδομένων (data bus) των 64 bit.
* Η τεχνολογία ολοκλήρωσης, ήταν 0.25 micron.
* Η τάση τροφοδοσίας ήταν στα 3,3V.
* Η βάση του ήταν τύπου SPGA (*Staggered Pin Grid Array*) 387 ακίδων, κεραμική σε 5 εκδόσεις και από πλαστικό και αλουμίνιο στην έκδοση με τον κωδικό *GJ80521EX200*.
* Η υποδοχή επεξεργαστή ήταν σε όλες τις εκδόσεις τύπου Socket 8.

## Χρήση σε υπολογιστές

## Παραπομπές


## Εξωτερικοί σύνδεσμοι
* Ιστοσελίδα με χαρακτηριστικά όλων των επεξεργαστών 
* Ιστοσελίδα με αναλυτικές πληροφορίες παλαιών μικροεπεξεργαστών 
* Backside Bus, searchstorage.techtarget.com
* Intel Pentium Pro images and descriptions, cpu-collection.de
* CPU-INFO: Intel Pentium Pro, indepth processor history, web.archive.org

Κατηγορία:Μικροεπεξεργαστές Intel
Έλιο Ρόκε

Ο **Έλιο Ζοζέ Λόπες Ρόκε** (), περισσότερο γνωστός ως **Έλιο Ρόκε** (), είναι Πορτογάλος πρώην ποδοσφαιριστής που αγωνιζόταν στη θέση του μεσοεπιθετικού.

## Καριέρα
Γεννήθηκε στο Χουάμπο της Ανγκόλας, από Πορτογάλους έποικους. Επέστρεψε στην πατρίδα του και ξεκίνησε την ποδοσφαιρική του καριέρα στην Αμόρα FC. Σε ηλικία 17 ετών μετακινήθηκε στην Μπενφίκα. Τον Ιανουάριο του 2006 στην Vitória FC. Την περίοδο 2006-07 δόθηκε δανεικός στην C.D. Olivais e Moscavide. 
Στη συνέχεια, ο Ρόκε εντάχθηκε στην κυπριακή ομάδα ΑΕΛ. Το 2011 δόθηκε δανεικός στη Νέα Σαλαμίνα Αμμοχώστου, όπου αγωνίστηκε ολόκληρη την περίοδο 2011-12. Τον Ιούλιο του 2012 μεταγράφηκε στη Νέα Σαλαμίνα.

## Πηγές


## Εξωτερικοί σύνδεσμοι
* 

Κατηγορία:Πορτογάλοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Νέας Σαλαμίνας
Κατηγορία:Ποδοσφαιριστές ΑΕΛ Λεμεσού
Κατηγορία:Ποδοσφαιριστές Βιτόρια Σετούμπαλ
Κατηγορία:Ποδοσφαιριστές Μπενφίκα
Κατηγορία:Ποδοσφαιριστές Εθνικής Πορτογαλίας Κ20
Κατηγορία:Ποδοσφαιριστές Μπενφίκα Β
Κατηγορία:Ποδοσφαιριστές Α΄ κατηγορίας Κύπρου
Κλάιβ Όουεν

Ο **Κλάιβ Όουεν** (αγγλικά: *Clive Owen*, 3 Οκτωβρίου 1964) είναι Άγγλος ηθοποιός.

Έλαβε για πρώτη φορά αναγνώριση στο Ηνωμένο Βασίλειο με τον πρωταγωνιστικό του ρόλο στην τηλεοπτική σειρά του καναλιού ITV *[[Chancer]]* από το 1990 έως το 1991. Στη συνέχεια, έλαβε διθυραμβικές κριτικές για την ερμηνεία του στην ταινία *[[Close My Eyes]]* (1991), ενώ έγινε διεθνώς γνωστός με την ερμηνεία του ως συγγραφέας στην ταινία *[[Croupier]]* (1998). Το 2002 πρωταγωνίστησε στην ταινία *[[Βασιλιάς Αρθούρος (King Arthur)]]* στον ομώνυμο ρόλο. Το 2005, ο Όουεν έλαβε μια Χρυσή Σφαίρα και ένα Βραβείο BAFTA Β΄ Ανδρικού Ρόλου, και ήταν προτεινόμενος για Όσκαρ Β' Ανδρικού Ρόλου για την ερμηνεία του στο δράμα *[[Εξ Επαφής|Εξ επαφής]]* (2004). Από τότε έχει αναλάβει πρωταγωνιστικούς ρόλους σε ταινίες όπως οι: *[[Αμαρτωλή πόλη (ταινία)|Αμαρτωλή πόλη]] (2005), [[Inside Man]] (2006), [[Τα παιδιά των ανθρώπων]] (2006) και [[The International]] (2009).*

## Φιλμογραφία

## Παραπομπές


## Εξωτερικοί σύνδεσμοι

* Internet Movie Database 
* Yahoo! Movies 

Κατηγορία:Βραβευμένοι με BAFTA
Κατηγορία:Βραβευμένοι με Χρυσή Σφαίρα Β΄ Ανδρικού Ρόλου
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Κατηγορία:Άγγλοι ηθοποιοί θεάτρου
Κατηγορία:Απόφοιτοι της Βασιλικής Ακαδημίας Δραματικής Τέχνης
Αμύντας Β΄ της Μακεδονίας

Ο **Αμύντας Β**΄ ή ο **Αμύντας ο Μικρός**, ήταν βασιλιάς της Μακεδονίας (394 - 393 π.Χ.) και γιος του Φιλίππου, αδελφού του Περδίκκα Β΄.

Το 429 π.Χ., με την αναστάτωση που προκλήθηκε στην περιοχή από τους Οδρυσούς της Θράκης υπό τον Σιτάλκη, διεκδίκησε τον θρόνο της Μακεδονίας από τον θείο του Περδίκκα Β΄, αλλά απέτυχε στα σχέδιά του μια και επήλθε ειρήνη. Όμως μετά από αρκετό καιρό, το 394 π.Χ., κατάφερε να αποκτήσει τον θρόνο με την δολοφονία του Παυσανία, γιου του Αερόπου Β΄. Η κυριαρχία του δε κράτησε για πολύ όμως, μια και το 393 π.Χ. ανατράπηκε από τον Αργαίο Β΄.

Ο Αμύντας Β΄ συχνά συγχέεται με τον μεταγενέστερο Αμύντα Γ΄, μια και ο λεξικογράφος Γουίλιαμ Σμιθ του 19ο αιώνα ξεκινώντας με την εξιστόρηση του Αμύντα Β΄ το 429 π.Χ. και την απόπειρα του να διεκδικήσει το θρόνο, τελειώνει την εξιστόρηση του το 370 μ.Χ.. Με τις συνεχείς ανατροπές βασιλέων της περιόδου 399 - 393 π.Χ. τον αναφέρει εσφαλμένα ως τον πατέρα του Φιλίππου Β΄και παππού του Αλέξανδρου Γ΄, ο οποίος δεν είναι παρά ο Αμύντας Γ.

## Παραπομπές


Κατηγορία:Δυναστεία των Αργεαδών
Μνημείο της Νίκης στη Νετάνια

**Το Μνημείο της Νίκης στη [[Νετάνια]]** είναι μνημείο που σηματοδοτεί τη νίκη του Κόκκινου Στρατού επί της ναζιστικής Γερμανίας στον Β' Παγκόσμιο Πόλεμο. Το μνημείο ιδρύθηκε με απόφαση της κυβέρνησης του Ισραήλ και με τη συγκατάθεση της ρωσικής κυβέρνησης.

Το μνημείο αποτελείται από δύο στοιχεία, που συμβολίζουν τη μετάβαση από το σκοτάδι στο φως και για τη σχέση μεταξύ της ρωσικής στρατιωτικής νίκης για να σταματήσει το Ολοκαύτωμα των Εβραίων, και ακολούθησε την ίδρυση του εβραϊκού κράτους μετά τον Δεύτερο Παγκόσμιο Πόλεμο, όπως περιγράφεται στο μαύρο καταφύγιο. Στη δεξιά περιγράφει το Ολοκαύτωμα, και στην αριστερή περιγράφει τον πόλεμο μεταξύ της ναζιστικής Γερμανίας και της Σοβιετικής Ένωσης, δεδομένου ότι ο πόλεμος άρχισε στις 22 Ιουνίου 1941 να θέσει τέρμα στο 1945. Το δεύτερο μέρος είναι κατασκευασμένο από δύο λευκά φτερά που συμβολίζει τη νίκη, την ελπίδα και την ειρήνη. Το μνημείο εγκαινιάστηκε σε επίσημη τελετή στις 25 Ιουνίου 2012 με τη συμμετοχή του Ρώσου Προέδρου Βλαντίμιρ Πούτιν.

Νικης Νετανια